ቀጺሎም ድማ፡ ብፍላይ እቲ ዝወሃብ ዘሎ ሽመት ንህዝቢ ትግራይን ህወሓትን ዘግለለ እዩ ብምባል ተቓዊሞምዎ። እንተኾነ፡ ገለ ካልኦት ኣባላት እቲ ባይቶ፡ ነቲ ተወከልቲ ትግራይ ዘቕረብዎ ተቓውሞታት ብምንጻግ ርእይቶ ሂቦምሉ። ኣይተ ተስፋዬ ዝተበሃሉ ኣባል ባይቶ፡ ብቀዳማይ ሚንስተር ኣብዪ ኣሕመድ ዝቐረበ ሹመት ሕገ-መንግስታዊ ኣካይዳ ዝተኸተለን ዘለዎም ስልጣ ዘማእኸለን ከምዝኾነ ተዛሪቦም። ነቲ ተወከልቲ ትግራይ ዘቕረብዎ ተቓውሞ ኣመልኪቶም፡ "ንህዝቢ ትግራይ ዘግለለ ሹመት ብዝብል ዝቀረበ ሓሳብ ዝተጋገየ እዩ" ኢሎም። ነዚ ከምመርኣዪ ሚንስትር ጥዕና ኮይነን ዝተሾማ ወይዘሮ ሊያ ታደሰ ገብረመድህን ተወላዲት ትግራይ ምዃነን ኣቕሪቦም። ወሲኾም ድማ ቅድሚ ሕዚ ባይቶ እታ ሃገር ብብሄራዊ ድሕንነት እወንታ እንተዘይረኺቡ ሹመት ንምጽዳቕ ዘይተዓደለ ምንባሩ ጠቒሶም። ቅድም ኢሉ፡ ኢህወዴግ ፈሪሱ፡ ካብ ህወሓት ወጻኢ ዝተረፉ ካልኦት ኣባል ውድባት እቲ ግንባር፡ ፓርቲ ብልጽግና ዝመስረቱ እንትኸውን፡ ኣብ ፌዴራል መንግስቲ ዝነበሩ ተወለድቲ ትግራይን ኣባላት ህወሓትን ካብ ሓላፍነቶም ይለዓል ኣለዉ ዝብል መረረታት ክግለጽ ጸኒሑ እዩ። ህወሓትን፡ ገለ ኣባላት ባይቶ ኢትዮጵያን፡ ነቲ አካይዳ ሕጋዊነት ዝጎደሎ ከምዝኾነ ክገለጹ ጸኒሖም እዮም። ተቓውሞ ኣብ ልዕሊ ዲያቆን ዳንኤል ክብረት ገለ ኣባላት ባይቶ ኢትዮጵያ፡ ኣብ ልዕሊ ኣባል ቦርድ ትካል ፕረስ ኢትዮጵያ ኾይኑ ክሽየም ዝቐረበ ዲያቆን ዳንኤል ክብረት፡ ተቓውሞታት ኣስሚዖም። ኣብ ልዕሊ ዲያቆን ዳንኤል ክብረት ሓያል ቅርታ ስለዝቐረበ ድማ፡ እቲ ጉዳይ ተፈልዩ ክረአ ተገይሩ። ብፍላይ ዶክተር ገመዳ ዝተብሃሉ ኣባል እቲ ባይቶ፡ "ዳንኤል ክብረት ዝተብሃለ ውልቀ ሰብ ማዕርነት ሃይማኖታት ዘይቅበል፣ ኣብ ልዕሊ ናይ ካሊእ ሃይማኖት ጎስጓስ ዘካይድ፣ ኣብ መንጎ ዜጋታት ምክፍፋል ክፍጠር ዝሰርሕ ሰብ እዩ። ናይዚ ትካል ኣባል ቦርድ ክኸውን ምቕራቡ ንርእሱ ዘሰክፍ እዩ" ኢሉ። ብምስሊ ዝተደገፈ ከይተረፈ መረዳእታ ከምዘቕረቡን፡ 'እንታይ ከይተምጽኡ' ብዝብል ፋሉልነት ዳንኤል ክብረት ይሽወም ከምዘሎ እቲ ኣባል ወሲኹ ተዛሪቡ። ካሊእ ኣባል እቲ ባይቶ ዝኾነት ወ/ሮ ጽዋሃብ ታደሰ፡ ዳንኤል ክብረት "ሃገር ክእክብ ድዩስ ሃገር ከፍርስ ዝሽወም ዘሎ ዝብል ተቓውሞ ብምስማዕ፡ ብሓፈሻ እቲ ኣዋህባ ስልጣንን ኣመዳድባን ዘይሕጋውን ካብ ዘይሕጋዊ ፓርቲን ዝብል ርእይቶ ኣቕሪባ። ምንጪ ስእሊ, PM Office መግለጺ ስእሊ, ዲያቆን ዳንኤል ክብረት ሽመት ዳንኤል ክብረት ብዙሕ ምስ ኣካተዐ፡ ኣብ መወዳእታ ብ 148 ድጋፍ ብ126 ተቓውሞን 24 ተዓቅቦን ሓሊፉ። እቲ ድምጺ ኣዋህባ ንርእሱ፡ ተቓውሞ ብትኽክል ኣይረተቖጸረን ብዝብል፡ ካልኣይ ክድገም ተገዲዱ እዩ። እንተኾነ እቲ ቁጽሪ ተቓውሞ ብሰለስተ ሰብ ነክዩ፡ ተረኺቡ። ኣባላት ቤት ምኽሪ ኢትዮጵያ፡ ኣብ ልዕሊ ሓደ ሹመኛ ብዚ ብርኪ ክቃወሙን ክካትዑን ናይ መጀመርታ እዩ። --- ብሓፈሻ፡ ወይዘሮ አዳነች አቤቤ ላዕለወይቲ ዓቃቢ ሕጊ፣ ዶክተር ሊያ ታደሰ ሚኒስተር ሓለዋ ጥዕና፡ አቶ ላቀ አያሌው ሚኒስተር እቶት ከምኡ ድማ፡ ወይዘሮ ፊልሰን አብዶላሂ ሚኒስተር ደቂኣንስትዮ፣ ህጻናትን መናእሰይን ኮይኖም ተሸይሞም። ኣቶ ፀጋ አራጌ ድማ ናይ ፌዴራል ኮሚሽን ስነ-ምግባርን ጸረ-ብልሽውናን ኮሚሽነር ኮይኑ ተሸይሙ። እቶም ብሚኒስተርነት፡ ከምኡ ድማ ኣባላት ቦርድ ትካል ፕሬስ ኢትዮጵያ ኮይኖም ዝቐረቡ ቃለ መሓላ ፈጺሞም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
